
         P R I M A R U L
   Nr. 163/11506/20.10.2022
R E F E R A T   D E   A P R O B A R E
privind repartizarea locuinței nr. 1 din blocul ANL 2010, scara B, parter, situat în municipiul Brad, strada Dacilor, județul Hunedoara


Locuința nr. 1 din blocul ANL 2010, scara B, parter, situat în municipiul Brad, strada Dacilor, județul Hunedoara a fost deținută cu chirie de către doamna Pătrașcu Loredana Gabriela conform Contractului de închiriere nr. 13.502/07.10.2013.

Doamna Pătrașcu Loredana Gabriela  nu a mai solicitat prelungirea Contractului de închiriere pentru locuință, aceasta fiind predată în baza Procesului verbal nr. 51831/12.10.2022.


La data predării, chiriașa  a avut achitată chiria la zi și a depus adeverințe din care rezultă că nu are datorii la plata utilităților.

În urma reanalizării dosarelor solicitanţilor care au acces la locuințele pentru tineri, destinate închirierii, Comisia socială de analiză şi repartizare a locuinţelor  pentru tineri, destinate închirierii, construite prin ANL a încheiat Procesul - verbal nr.  52657/19.10.2022 prin care a propus ca repartizarea acestei locuinţe vacante să se facă, conform Listei de priorități valabilă pentru anul 2022, domnului Avram Marcel - Florin care îndeplineşte condiţiile legale de repartizare a unei locuinţe construite din fondurile Agenţiei Naţionale pentru Locuinţe.

În contextul celor de mai sus am inițiat prezentul proiect de hotărâre prin care am  propus repartizarea locuinței nr. 1 din blocul ANL 2010, scara B, parter, situat în municipiul Brad, strada Dacilor, județul Hunedoara domnului Avram Marcel - Florin și-l supun spre dezbatere și aprobare plenului Consiliului Local al Municipiului Brad în forma prezentată.

 
Invoc în susţinerea propunerii mele prevederile art. 15 alin. 2 alin. 5, alin. 6, alin. 7 și alin. 8 din Normele metodologice pentru punerea în aplicare a prevederilor Legii nr. 152/1998  privind înființarea Agenției Naționale pentru Locuințe aprobate prin H.G. nr. 962/2006, cu modificările şi completările ulterioare.

